Uburen

Uburen (også kalt Uburfjell) er en fjellformasjon ved Høgsfjorden i Sandnes kommune i Rogaland, akkurat ved inngangen til Lysefjorden. Uburens høyeste punkt ligger 440 meter over havet, og gir utsikt over Høgsfjorden. Fra baksiden går det en delvis bratt tursti helt opp til toppen. Det finnes en traktorvei på Uburen som går ganske strakt oppover et godt stykke. Det ble gjort en endring på høyspenningsmastene på uburen som går over til den andre siden, mot Vest, av Høgsfjorden. Da ble det også laget en stor anleggsvei oppover uburen.

Navnets opprinnelse
Torkell Mauland nevner dette fjellet i Kap. VI. i «Folkeminne fraa Rogaland» (1928), som omhandler folketroen om utburden.
Han sier at «Paa Forsand er eit stupbratt høgt fjell som vert kalla Uburen; men nokor segn um det veit eg ikkje at eg hev høyrt. – Lenger nord – i minsto nordanfyr Talgje – er namnet jamnast utbor eller utburd; det leider tanken paa ein ting som er "boren ut"». Han forbinder altså fjellets navn med benevningen «utburd», som i gammel tid var de barnene som ble «båret ut», når omstendighetene ikke tillot at de fikk vokse opp.

Bruk av navnet Uburen
Uburen er også navnet på en musikk gruppe innen sjangrene viking- og black metal.

 Referanser 
Uburen på Norgeskart.no fra Statens kartverk

 Eksterne lenker 
 «Uburen - Topptur med dyster forhistorie», på ut.no

Kategori:Fjell i Sandnes
Kategori:Fjell under 1000 meter
Kategori:Forsand